Document ID: /roh_data/filtered/fineweb-2-filterrobots_roh.jsonl.gz/3198

Quest scumond prevesa in'ordinaziun, ch'il Uffizi federal da sanadad (BAG) vul trametter en consultaziun il favrer che vegn. Quai a basa da la nova lescha federala davart la protecziun cunter radiaziuns. Il BAG ha confermà il rapport correspundent da la SonntagsZeitung.
Solarium oravant tut privlus per minorens e giuvens creschids
Studis scientifics hajan mussà ch'il solarium saja cunzunt fitg privlus per minorens e giuvens creschids. Il solarium possia chaschunar cancer, uschia il BAG.
L'internaziunala agentura da cancer di ch'il ristg da survegnir in melanom da la pel saja 75% pli aut, per tgi ch'ha cumenzà a visitar il solarium avant ses 30avel.
Solarium n'è betg nunpopular
Tenor in studi represchentativ ch'il BAG ha fatg l'onn 2009, haja mintga tschintgavla persuna tranter 16 e 25 onns visità almain ina giada u regularmain il solarium.
RR novitads 17:00